दिवाली की रात खानपुर रेंज के सामाजिक वानिकी क्षेत्र के हजारा वन चौकी के पास एक नर हाथी की संदिग्ध परिस्थितियों में मौत हो गई थी। बृहस्पतिवार सुबह हजारा वन चौकी से लगभग दो सौ मीटर की दूरी पर वनकर्मियों को गश्त के दौरान हाथी मृत मिला था। संदिग्ध परिस्थितियों में हाथी की मौत के बाद वन विभाग और राजाजी टाईगर रिजर्व प्रशासन में हड़कंप मच गया था। आननफानन में विभागीय अधिकारी मौके पर पहुंचे और हाथी का पोस्टमार्टम कराया।